
ПРАВИЛА 

ЗА РАБОТА ПОТРЕБИТЕЛИТЕ НА „КАМЕНО-ГАЗ” ЕООД

Настоящите Правила за работа с потребителите са приети с Решение по Протокол № ........../.............20.....г. на Управителя на „КАМЕНО-ГАЗ” ЕООД и одобрени с Решение № / ……. г. на КЕВР, на основание чл. 38в, ал. 1 от Закона за енергетиката.

I. ОБЩИ ПОЛОЖЕНИЯ
Чл.1 Настоящите Правила за работа с потребителите са разработени от „КАМЕНО-ГАЗ” ЕООД на основание чл. 38в, ал. 1 от Закона за енергетиката (ЗЕ) и са част от цялостната политика на „КАМЕНО-ГАЗ” ЕООД за работа с Клиентите, която съдържа широк набор от вътрешни правила, процеси и процедури за работа с Клиентите в съответствие с действащото законодателство.
Чл.2 (1) „КАМЕНО-ГАЗ” ЕООД извършва дейността си в съответствие с изискванията на издадените му лицензии и действащото законодателство в интерес на обществото и на отделните Клиенти, при спазване на принципите на публичност, равнопоставеност и прозрачност. „КАМЕНО-ГАЗ” ЕООД е регистрирано като Администратор на лични данни в съответствие със Закона за защита на личните данни;
(2) „КАМЕНО-ГАЗ” ЕООД осъществява дейността като краен снабдител на основание лицензия №Л№ Л-143-12/27.04.2009 г. за лицензионна територия на дружеството община Камено, издадена от КЕВР;

(3) „КАМЕНО-ГАЗ” ЕООД осъществява дейността по разпределение на природен газ територията на община Камено, на основание Лицензия № Л-143-08/11.10.2004 г., издадена от Комисия за енергийно и водно регулиране (КЕВР).
Чл.3 С настоящите Правила за работа с потребители се урежда редът за присъединяване, сроковете за получаване, разглеждане, проверка и отговор на подадени жалби, сигнали и предложения, формата на данните за потреблението и процедурата, информацията за които се поддържа в регистри от „КАМЕНО-ГАЗ” ЕООД.
Чл.4 „КАМЕНО-ГАЗ” ЕООД осъществява дейността си по разпределение (пренос по газоразпределителната мрежа) и доставка на природен газ по регулирани от КЕВР цени и съгласно общи условия – Общи условия на договорите за доставка на природен газ от краен снабдител и Общи условия на договорите за пренос на природен газ по газоразпределителната мрежа – одобрени от КЕВР и публикувани на интернет страницата на „КАМЕНО-ГАЗ” ЕООД (http://www.kameno-gaz.com/), както на видно място в центровете за работа с потребителите на енергийни услуги в клиентския център на „КАМЕНО-ГАЗ” ЕООД.
Чл.5 „КАМЕНО-ГАЗ” ЕООД поддържа информационна база данни относно всички свои Клиенти, в която събира и съхранява информация относно: 1) потребени количества природен газ; 2) цена на природния газ; 3) суми за потребен природен газ; 4) местоположение на обекта на Клиента. „КАМЕНО-ГАЗ” ЕООД предоставя на Клиентите при поискване справки от съхраняваната от него информация за Клиента, поискал същата.
II. ЦЕНТРОВЕ ЗА РАБОТА С КЛИЕНТИТЕ

Чл.6 Обслужването на потребители на енергийни услуги от „КАМЕНО-ГАЗ” ЕООД се осъществява в организираните специализирани звена за работа с потребители, както следва:

1) Адрес на клиентския център:

гр. Камено, ул. “Максим Горки” № 1б, п.к. 8120 
Работното време : от 08.00 до 17.00 часа/тел +359 897 870 845;

2) Каса за плащане:

Адрес : гр. Камено, ул. “Максим Горки” № 1б, п.к. 8120 
Работно време: от 08.00 до 17.00 часа/тел +359 897 870 845
3) Други възможности за плащане:

На каси на EasyPay, след справка на телефон +359 897 870 845 или +359 897 870 848;
По банковата сметка на „Камено-газ“ ЕООД, посочена във фактурата.
II. РЕД И УСЛОВИЯ ЗА ПРИСЪЕДИНЯВАНЕ НА КЛИЕНТИ КЪМ ГАЗОРАЗПРЕДЕЛИТЕЛНАТА МРЕЖАТА И ЗА ЗАПОЧВАНЕ СНАБДЯВАНЕТО С ПРИРОДЕН ГАЗ НА НОВИ КЛИЕНТИ
Чл.7 Присъединяването към газоразпределителната мрежа (ГРМ) се извършва при спазване на Наредба № 4 за присъединяване към газопреносните и газоразпределителните мрежи и следния ред:

1) подаване на Заявление за присъединяване за ползване на природен газ за битови или небитови нужди, ведно с изисканите от „КАМЕНО-ГАЗ” ЕООД документи към него и заплащане на цена за проучване на условията за присъединяване на обекта към ГРМ, съгласно ценоразпис, при:
· изграждане на нов обект - започване на доставка към нов Клиент;
· изграждане на промишлена или сградна инсталация в съществуващ обект;
· съществуващ обект, присъединен към разпределителната мрежа при необходимост от увеличение на доставката на природен газ над договорената, когато това води до промяна на параметрите за присъединяване на вече присъединен обект и изисква реконструкция или рехабилитация на отклонението и/или съоръжението за присъединяване.

2) извършване на проучване от страна на „КАМЕНО-ГАЗ” ЕООД за присъединяване за вида и обема на работите, техническите параметри и възможните срокове за изграждане на газопроводното отклонение и съоръженията за присъединяване. „КАМЕНО-ГАЗ” ЕООД изготвя писмено становище за условията за присъединяване, като в него уведомява Заявителя за резултатите със Съгласие за присъединяване на обектите към газоразпределителната мрежа (ведно с техническите изисквания към газопроводното отклонение и съоръжението: Схема на съоръженията с брой изводи за присъединяване и възможности за бъдещо развитие на обекта; Метрологични и технически характеристики на средствата за търговско измерване; Сервитутните зони на газопроводното отклонение и съоръженията) или с аргументиран отказ в срок до 20 (двадесет) работни дни от подаване на Заявлението за присъединяване чрез писмо, изпратено по електронна поща на посочен за целта от Клиента електронен адрес; или писмо, изпратено по поща или куриер на пощенски адрес, посочен за целта от Клиента;

3) сключване на Договор за присъединяване. В него страните конкретизират параметрите на присъединяването, срока за извършване на строителните работи, неустойки при неспазване на условията на договора за присъединяване, срокове за заплащане на цена за присъединяване, определена съгласно действащата в страната нормативна уредба и други разходи по присъединяването. Договорът за присъединяване към ГРМ се прекратява след подписване на Договор за пренос на природен газ и Договор за снабдяване с природен газ с Клиента (битов и небитов), присъединен към газоразпределителната мрежа в лицензионна територия на „КАМЕНО-ГАЗ” ЕООД в община Камено и/или въвеждане в експлоатация на обекта на потребителя от компетентния орган.
Чл.8 (1) „КАМЕНО-ГАЗ” ЕООД присъединява Клиентите в определена от „КАМЕНО-ГАЗ” ЕООД точка на присъединяване.

(2) Точката на присъединяване определя границата на собственост на ГРМ и съоръженията на Клиента.

Чл.9 „КАМЕНО-ГАЗ” ЕООД се задължава да подаде природен газ към присъединените газови съоръжения и инсталации на (1) небитов Клиент в срок до 3 (три) календарни дни за извършване на 72 часови проби след представяне от Клиента на всички необходими документи; (2) на битов Клиент след предоставяне от Клиента на всички изискани от „КАМЕНО-ГАЗ” ЕООД документи.
III. ПРАВО НА ОТКАЗ ЗА ПРИСЪЕДИНЯВАНЕ
Чл.10 „КАМЕНО-ГАЗ” ЕООД има право на аргументиран отказ за присъединяване на обекти на кандидатите за газификация към ГРМ, изцяло или частично, в следните случаи:

1) при липсва капацитет на разпределителната мрежа в съответната входна и/или изходна точка и исканото подобрение или разширение на мрежата не е включено в Плана за развитие на дейността на дружеството или е включен на по-късен етап от заявеното желание на Клиента. В последния случай се посочва възможния срок;
2) когато липсва връзка с мрежата и извършването на подобрение на мрежата е икономически нецелесъобразно и необосновано „КАМЕНО-ГАЗ” ЕООД да финансира газопроводното отклонение и присъединителното съоръжение. В този случай изграждането на газопроводното отклонение и съоръжение за присъединяване е възможно да бъде извършено от лицензираното дружество с финансиране на Клиента;
3) когато липсва техническа възможност за присъединяване на обект за производство на природен газ от възобновяеми източници или добивни предприятия.
IV. РЕД И СРОКОВЕ ЗА ПОДАВАНЕ, РАЗГЛЕЖДАНЕ, ПРОВЕРКА И ОТГОВОР НА ПОДАДЕНИ ЖАЛБИ, СИГНАЛИ И ПРЕДЛОЖЕНИЯ

Ред за подаване на жалбите 

Чл.11 (1) В случай на неизпълнение на задължения от страна на „КАМЕНО-ГАЗ” ЕООД, всеки Клиент има право да предяви претенциите си, като подаде в писмен вид молби, жалби, сигнали и да прави предложения до „КАМЕНО-ГАЗ” ЕООД по пощата на обявените публично адреси за кореспонденция, посочения електронен адрес или се представят на ръка в центровете за работа с потребителите;
(2) „КАМЕНО-ГАЗ” ЕООД регистрира всяка постъпила молба, жалба, сигнал и предложение в специална за целта книга/регистър в деловодството, като се дава да подателя Входящ номер и е длъжно да ги разгледа по реда и при условията на настоящите правила за работа с потребителите и действащото законодателство като ги съхранява за период най-малко 3 (три) години от приключване на преписката, включително отговорите доколкото не е определен друг срок, съгласно действащото законодателство.
(3) Всяка молба, жалба, сигнал и/или предложение следва да отговаря на следните изисквания:

1) да е написана на български език;

2) да са посочени името и адресът на титуляра на газоснабдения имот, както и наименованието на лицето, срещу което е жалбата; 

3) да е посочено в какво се състои искането; 

4) да са изложени обстоятелствата по случая и да са представени доказателства, ако жалбоподателят разполага с такива; 

5) да е подписана от жалбоподателя или негов упълномощен представител. 

(4) Допуска се по телефон да бъде подадена информация за аварийна ситуация или да бъде поискана информация от „КАМЕНО-ГАЗ” ЕООД, но телефонното обаждане не се разглежда като жалба.

Разглеждане, проверка и отговор на жалбите

Чл.12 „КАМЕНО-ГАЗ” ЕООД разглежда и решава в предвидения срок постъпилите молби, жалби, предложения и сигнали на крайни потребители, свързани с:

1) прилагането на Общите условия на договорите за доставка на природен газ от краен снабдител и Общите условия на договорите за пренос на природен газ по газоразпределителната мрежа;

2) отчетените данни от газоизмервателния прибор (разходомер);

3) прилагането на цените на природния газ;

4) качеството на газоснабдяване;

5) данните на Клиента;

6) други случаи, касаещи доставката, разпределението, потреблението и заплащането на природен газ.

Чл.13 (1) За цялостната работа на „КАМЕНО-ГАЗ” ЕООД с Клиентите по отношение на постъпилите молби, жалби, сигнали и предложения отговаря неговият Управител;
(2) „КАМЕНО-ГАЗ” ЕООД извършва проверка на подадените молби, жалби, сигнали и предложения на Клиентите и събира всички необходими доказателства за изясняване на обстоятелства, като Управителят със Заповед незабавно определя отговорен компетентен/-и служител/-и за подготовка на проучването и изпращане на отговор/и до подателя/ите им. Задължение на компетентните служители е да проверяват на място всяка изпратена жалба, сигнал или предложение;
(3) Подателят на молба, жалба, сигнал или предложение е длъжен да съдейства на компетентния служител и да му предостави, за изясняване на фактите и обстоятелствата, всички необходими документи и сведения в тази връзка „КАМЕНО-ГАЗ” ЕООД може да организира среща с жалбоподателя за допълнително изясняване на обстоятелствата по спора;
(4) Компетентният служител изготвя писмено становище с предложение до Управителя в срок от 10 (десет) десет работни дни от датата на регистрация на внесения от Клиент документ. Управителят може да върне становището за допълнителна информация;
(5) Решение по подадена молба, жалба, сигнал или предложение се взема Управителя;
(6) „КАМЕНО-ГАЗ” ЕООД е длъжно да отговори писмено на всеки документ в срок до 20 (двадесет) работни дни от датата на регистрирането им. При необходимост от по-дълъг срок за решаване, Управителят уведомява писмено подателя; 
(7) При жалби, свързани с неточно измерване или с безопасността на доставката на природен газ, „КАМЕНО-ГАЗ” ЕООД е длъжно да отговори незабавно;
(8) при жалби, свързани с неточно измерване или с безопасността на доставката на природен газ, компетентните служители на „КАМЕНО-ГАЗ” ЕООД са длъжни да отговорят незабавно;
(9) Когато жалбата е подадена по електронна поща, „КАМЕНО-ГАЗ” ЕООД има право да отговори в посочения по-горе срок също по електронна поща, като в този случай писмената форма се смята за спазена.

Чл.14 Когато жалбата е основателна, „КАМЕНО-ГАЗ” ЕООД е задължено да вземе мерки за отстраняване на допуснатото нарушение или неточност. Решението на Управителя се изпълнява в срок от 30 (тридесет) дни от датата на вземането му. При необходимост от удължаване на срока за изпълнение, се изпраща писмено съобщение до подателя, но не повече от 3 (три) месеца от постъпването им.
Чл.15 (1) В случай че жалбата не бъде уважена, „КАМЕНО-ГАЗ” ЕООД посочва мотиви за това в писмения отговор до подателя.

(2) Когато по молба, жалба, сигнал или предложение не е нужно да се извърши проверка, Решението се взема в 7 (седем) дневен срок от датата на регистрация;

(3) Когато подадена молба, жалба, сигнал или предложение не бъде уважена, в седемдневен срок от датата на взетото решение, на подателя се съобщават в писмен вид съображенията за това

Чл.16 (1) Когато решението по дадена жалба касае и други Клиенти, „КАМЕНО-ГАЗ” ЕООД ги уведомява писмено за това. В писмените отговори на постъпили молби, жалби, сигнали или предложения от потребителите, 

(2) „КАМЕНО-ГАЗ” ЕООД има право да предписва задължителни действия от страна на потребителите, в рамките на определената му от действащото законодателство компетентност, свързани с безопасното и безаварийно функциониране на газовите инсталации, съоръжения и уреди, работещи с природен газ в сроковете в зависимост от вида и характера на тези действия,
Чл.17 В случай, че Клиентът не е удовлетворен от отговора и предприетите мерки от „КАМЕНО-ГАЗ” ЕООД, има право да подаде жалба до КЕВР, в съответствие със ЗЕ, чрез „КАМЕНО-ГАЗ” ЕООД, което изпраща копие от цялата преписка по случая с приложени доказателства в 7 (седем) дневен срок.

V. ФОРМА НА ДАННИТЕ ЗА ПОТРЕБЛЕНИЕТО И ПРОЦЕДУРА ЗА ДОСТЪП ДО ТЯХ
Чл.18 „КАМЕНО-ГАЗ” ЕООД предоставя данни за потреблението на Клиентите си, както следва:

1) на битовите Клиенти - с изпращане на известията/фактурите за дължимите суми, като в тях се посочват и потребените количества.

2) на небитовите Клиенти - чрез съставянето на месечен акт (акт за отчетен период), съгласно подписания договор и посочване на потреблението в издадените на база месечния акт данъчни документи.

Чл.19 „КАМЕНО-ГАЗ” ЕООД информира Клиента, заедно с фактурата (известието за плащане) за последния месец на всяко календарно шестмесечие, когато отчетената му консумация на природен газ за това шестмесечие е по-висока с над 50 на сто от отчетената консумация за съответното шестмесечие на предходната календарна година.

Чл.20 „КАМЕНО-ГАЗ” ЕООД предоставя на своите Клиенти възможност да получат срещу заплащане информация за своето потребление в клиентския център на „КАМЕНО-ГАЗ” ЕООД, в т.ч. справка за количеството доставен за тях природен газ, за период от 36 месеца назад, считано от датата на поискване на справката, чрез следните етапи:

1)
Подаване на Заявление за достъп до базата данни на „КАМЕНО-ГАЗ” ЕООД, в писмена форма, в деловодството на „КАМЕНО-ГАЗ” ЕООД;

2)
Разглеждане на Заявлението и предоставяне на информацията;

3)
Предоставянето на информацията е в писмен вид или по телефон, електронна поща или на посочения в партидата на Клиента адрес за кореспонденция, в зависимост от предварително заявената форма за контакт.
VI. УЯЗВИМИ КЛИЕНТИ

Чл.20 Клиенти на „КАМЕНО-ГАЗ” ЕООД с доказан статут на Уязвими клиенти на база представен в дружеството на официален удостоверителен документ, издаден от компетентна държавна институция:

1)  могат да получат еднократно в рамките на една календарна година безплатна справка за потреблението си за изминал период от време, но за не повече от 36 (тридесет и шест) месеца назад от датата на подаване на Заявлението от Клиента;
2) имат право да поискат разсрочване на вече натрупани и непогасени задължения от текущия отоплителен сезон чрез сключване на Споразумение. В случай че между „КАМЕНО-ГАЗ” ЕООД и Уязвимия клиент е постигнато съгласие за разсрочване на плащане и двете страни подпишат споразумителен протокол за това, „КАМЕНО-ГАЗ” ЕООД няма право да прекъсне доставката на природен газ за сумите, за които е договорено разсрочването, при спазване на сроковете по погасителния план от страна на Уязвимия клиент. Договарянето на разсрочено плащане на вече натрупани, непогасени задължения, не освобождава Уязвимия клиент от задължението да заплаща текущите си задължения;
3) имат право на приоритетно обслужване при гарантиране сигурността на доставките в случай на кризисни ситуации.
Чл.21. В случай че между „КАМЕНО-ГАЗ” ЕООД и Уязвимия клиент е постигнато съгласие за разсрочване на плащане и двете страни подпишат споразумение за това, „КАМЕНО-ГАЗ” ЕООД няма право да прекъсне доставката на природен газ за сумите, за които е договорено разсрочването, при спазване на сроковете по погасителния план от страна на Уязвимия клиент.

Чл.22. При неспазване на сроковете в погасителния план, „КАМЕНО-ГАЗ” ЕООД може да прекъсне доставката на природен газ за Уязвимия клиент по начина и в сроковете, определени в споразумението.

Чл.23. При непостигане на съгласие за разсрочване на дължимите плащания за потребеното количество природен газ и неподписване на споразумение за това, „КАМЕНО-ГАЗ” ЕООД може да прекъсне доставката на природен газ в срок от 30 (тридесет) дни от датата на издаване на фактурата за дължими плащания. Тази информация се включва в съдържанието на фактурите, издавани на Уязвимите клиенти. Възстановяване на предоставянето на услуги се извършва от „КАМЕНО-ГАЗ” ЕООД по писмено искане на Клиента в срок до 2 (два) работни дни след заплащане на дължимите суми съгласно погасителния план от споразумителния протокол за разсрочено плащане като се извършва безвъзмездно.
Настоящите Правила за работа с потребителите са приети с Решение по Протокол № ........../.............20.....г. на Управителя на „КАМЕНО-ГАЗ” ЕООД и одобрени с Решение № / ……. г. на КЕВР, на основание чл. 38в, ал. 1 от Закона за енергетиката.

